ജീവനക്കാരുടെ സ്ഥലം മാറ്റവും പ്രമോഷനും നടപ്പാക്കണം എന്ജിഒ അസോസിയേഷന് പത്തനംതിട്ട: തഹസീല്ദാര്, ഡെപ്യൂട്ടി തഹസീല്ദാര്, വില്ലേജ് ഓഫിസര്, ക്ലാര്ക്ക് തസ്തികകളില് മറ്റു ജില്ലകളില് വര്ഷങ്ങളായി ജോലി ചെയ്തു വരുന്നവര്ക്ക് മാതൃജില്ലയിലേക്കുള്ള സ്ഥലംമാറ്റം അനന്തമായി നീട്ടിക്കൊണ്ടു പോകുന്നത് അവസാനിപ്പിക്കണമെന്ന് എന്ജിഒ അസോസിയേഷന് ജില്ലാ കമ്മിറ്റി ആവശ്യപ്പെട്ടു. ജില്ലാ പ്രസിഡന്റ് സുരേഷ് കുഴുവേലില് അധ്യക്ഷത വഹിച്ചു. ജില്ലാ സെക്രട്ടറി അജിന് ഐപ്പ് ജോര്ജ്, സംസ്ഥാന സെക്രട്ടേറിയറ്റംഗം പി .എസ്. വിനോദ്കുമാര്,തുളസീരാധ, എ.അജയ്, ഷിബു മണ്ണടി, വേണുഗോപലപിള്ള,അന്വര് ഹുസൈന്,ബിജു സാമുവേല്, യു അനില,ഷൈനുസാമുവേല്, പ്രശാന്ത് കുമാര് പ്രസംഗിച്ചു.